1. שרשרת מתנגדי ההתנתקות נפרסו מניסנית ועד לכותל המערבי.
המשטרה: כ-130 אלף איש השתתפו ב"שרשרת האנושית"
מאת נדב שרגאי, ניר חסון ושירות "הארץ"
130 אלף בני אדם חברו ליצירת שרשרת אנושית לאורך 90 ק"מ במחאה על תוכנית ההתנתקות. שיא המחאה הגיעה ב-19:00: שירה המונית של התקווה. המארגנים: "ניצחון גדול למאבק"
"ניצחון למאבק בתוכנית ההתנתקות" - כך מגדירים בגוש קטיף את מחאת השרשרת האנושים היום. להערכת המשטרה כ-130 אלף בני אדם חברו ליצירת השרשרת מרצועת עזה לירושלים, באורך של כ-90 ק"מ.
מחאת 90 הקילומטרים: סמוך לשעה 19:00 הסתיים בשירת ההמנון הלאומי 'התקווה', מפגן "השרשרת האנושית" שארגנו ועד ישובי גוש קטיף ומועצת יש"ע. לטענת המארגנים, במפגן המרשים השתתפו קרוב ל-200 אלף איש. המשטרה טוענת, כי במפגן השתתפו כ-130 אלף איש, אולם מאשרים כי השרשרת הושלמה.
השרשרת החיה נגד ההתנתקות, באורך של 90 ק"מ, הושלמה עם כ-130 אלף משתתפים, בהם גם יו"ר הכנסת והשר שרנסקי. חרדים וחילונים, גברים, נשים וטף, עמדו זה לצד זה בזרועות פרוסות ואומרים "לא" לנסיגה מעזה. עו"ד תל-אביבי מוותיקי האצ"ל: "מוחים נגד בגידת שרון". תושבת הגוש שבתה קבורה במקום: "לא עוקרים אנשים מהבית". הפגנת נגד של שלום עכשיו: "ברוכים הבאים לגבולות מדינת ישראל"
המתנחלים: כ-200 אלף השתתפו ב"שרשרת"
נכון ששרון לא מתייחס לכלום, אבל זה לא נועד עבורו.
זה נועד לכלל עם ישראל, לחסרי האמונה למבוהלים.
תראו, "כה אמר ישראל"
תמונות (שלי פרטיות, ואין לאף אחד להשתמש בהם) מהשרשרת בכותל. זה רק חלק קטן, את השאר אין לי אישור עדיין לפרסם.
חזרתי הרגע מהשרשרת. היתי בכותל, עברתי דרך כמעט כל רחוב יפו.
דבר ראשון, פשוט יפהפה ומדהים. לא כמעט, אלא כל רחוב יפו היה 'משורשר' באנשים, יותר מזה, היה עומס של אנשים ביפו. בכותל היה יפה מאוד היה שם מלא תקשורת, וראיתי את רובי ריבלין מגיע עם אשתו שלא הבינה למה הילדים עומדים מסביבם ולא בשרשרת. כמובן שכל 'מכובדינו' היו שם...חבר המפד"ל ניסן סלולינאסקי, שאלו יהלום וכו' עמדו ליד כיכר ספרא וכל הזמן קראו לעברם קריאות לפרוש וכו'... (מי שהיה אחראי לזה הוא כמובן איתמר בן גביר וכנופיתו...) בשלב מסוים הם פשוט תפסו את רגליהם והלכו. אדיר זיק שהתסובב שם ולא הפסיק לקבל האדה מהקהל. בקיצור היה ממש יפה וחזק. אולי בקרוב נעלה תמונות.
תמונות בלעדיות מהשרשרת האנושית !
שירשורים יפים מ'השרשרת' - התמונות מדברות בעד עצמם...!
שימו לב, התמונות מדברות בעד עצמם.
ושכחתי איזה תודה לכוחות הביטחון שעשו עבודה נפלאה!
המיקום: כ300-400 מטר מצומת שורש לכיוון שער הגיא.
למי שמצפה, לא תמצאו אותי כאן (אני מאחורי העדשה).
אפשר להעתיק את התמונות כל עוד אתם לא מוחקים את זכויות היוצרים.
כאלף איש, אנשים, נשים וילדים הגיעו היום (א) למפגן הזדהות גדול עם גוש קטיף ומחאה נגד תוכניות הגירוש של ממשלת ישראל, שנערך מול הקונסוליה הישראלית במנהטן בשדרה השניה (רח' יצחק רבין). המפגן נערך במקביל לשרשרת היהודית מגוש קטיף לירושלים, בשעה 6 שעון ניו-יורק, את ההזדהות ארגנו מספר ארגונים יהודיים בראשות 'המטה המאוחד למען שלימות הארץ' בהשתתפות עם ארגון afsi (אמריקנים למען ישראל בטוחה). מאות יהודים הגיעו מרחבי ניו יורק ובמיוחד מהשכונה החב"דית קראון הייטס, ממנה יצאו כמה מאות איש באוטובוסים מאורגנים וברכבת התחתית. את העצרת הנחתה מרת הלן פרידמן מראשי ארגון afsi , ונאמו מזכירו של הרבי מליובאוויטש הרב יהודה לייב גרונר שדיבר על חשיבות חבל עזה ושייכותו לארץ ישראל ע"פ התורה, המרצה הרב יוסף יצחק ג'יקובסון שדיבר על ה"שלום" המדומה שחותמים עם הערבים שכל מטרתם היא לשליטה על כל ארץ ישראל ולהשמדת העם היהודי היל"ת, ממש כמו הנאצים ימ"ש. הרב יצחק שפרינגר מראשי ישיבת חב"ד ב- 770 וראש ארגון שופר דיבר על זה שכשם שלא יעלה על הדעת של אף אמריקאי לתת את גשר ברוקלין למן דהוא, כך לא יעלה על הדעת לתת למחבלים חלק ונחלה מארץ ישראל. מר דוב היינקינד חבר מועצת עיריית ניו יורק חיזק בדבריו את תושבי ישראל בכלל ותושבי גוש קטיף בפרט על עמידתם האיתנה מול כל מעשי הטרור. שליח הרבי בשדרות הרב חננאל פיזם דיבר בקצרה על הסכנה שחשים כל יום תושבי עירו מחשש הקאסמים והניסים שהם רואים מידי יום. יו"ר מטה חסידי חב"ד למען שלימות הארץ הרב יקותיאל ראפ הוזמן לאמר מזמורי תהילים, ועוד אנשי ציבור נכבדים.
בסיום העצרת תקעו בשופר, אמרו מזמורי תהילים ושרו שירת "אני מאמין" (כמו בשרשרת היהודית).
3. עשרות תמונות מהשרשרת -- כדאי להיכנס !
עשרות תמונות מהשרשרת -- כדאי להיכנס !
ב-100 צמתים ברחבי הארץ – מקריית-שמונה ועד אילת – יפגינו מחר אלפי פעילי ימין נגד ההתנתקות. בגוש-קטיף מבטיחים: "זה יהיה המסמר האחרון בארון הקבורה של תוכנית ראש הממשלה"
מחר, החל ב-19:30, ייערכו בו-זמנית ב-100 צמתים ברחבי הארץ – מאילת בדרום ועד קריית-שמונה בצפון - הפגנות נגד ההתנתקות. כשעה לפני תחילת ההפגנות יעמדו בצמתים ברחבי הארץ מפגינים נושאים לפידים, שיצעדו עמם למוקדי ההפגנות.
ואולם גולת הכותרת של ההפגנה תהיה בכיכר פריז בירושלים, שם מצפים המארגנים ל-50 אלף משתתפים. בכיכר פריז יוצב מסך ענק שבו יוקרנו צילומי וידאו מכל ההפגנות האחרות ויוצבו 120 כיסאות שבה מוזמנים כל חברי הכנסת לשבת ולצפות בהפגנות. חברי כנסת ואישים בולטים בימין אמורים לנאום בעצרת הירושלמית, שבה ייקרא גם מכתב של אסיר ציון ג'ונתן פולארד תחת הכותרת "אחדות הגורל של המופקרים".
ההפגנה מחר באה גם עם סיומו של גימיק אחר של מתנחלי גוש-קטיף - "השבוע הכתום", שבו נקראו כל התומכים בהתיישבות בגוש קטיף ובשומרון להביע את הזדהותם באמצעות הנפת דגלים של ההתיישבות בגוש על כלי רכב ובמרפסות הבתים. להפגנות מחר קדם גם מבצע לוגיסטי מסובך, שבמהלכו גייס מטה המאבק של הגוש רכזים בכל עיר בארץ שארגנו בחודש האחרון אישורים להפגנות ופרסמו אותן.
הייתי השבוע בתל אביב ובחיפה ובצמתים הראשיות היו פעילים שחילקו את הפלייר הראשי שהפיקו מטה גוש קטיף ובנוסף גם פלייר מקומי על פרטים ספציפיים לגבי אותה עיר.
הארוע הינו חלק ממפגן ה -מאה – מאה הפגנות ב 100 יישובים.
הכניסה של אולם הספורט ברוממה.
התהלוכות תצאנה משלושת המוקדים הבאים: חורב, זיו וגרנד-קניון .
הדלקת לפידים בשעה 17:45.
עד 18:30 נעמוד עם הלפידים במוקדים אלו.
18:30: תחילת התהלוכות.
19:30: תחילת העצרת.
הקרנת סרט חדש –"לעצור את הבולדוזרים"
העצרת תלווה בליווי מוזיקלי. הנחיה עבדכם הנאמן.
מחר יתקיים מפגן ה-‏100 למען גוש קטיף והשומרון, בו זמנית יערכו 100 הפגנות במקומות שונים ברחבי הארץ למען תושבי הגוש כמחאה על תוכניותיו הזדוניות של אריאל שרון. חסידי חב"ד רבים צפויים להתשתף בהפגנות. הרב יצחק יהודא ירוסלבסקי קרא לגברים תושבי נחלת הר חב"ד להשתתף במפגן. תושבי כפר חב"ד ישתתפו במפגן שהתקיים בצומת בית דגן, שבארגונו נוטל חלק השליח המקומי הרב גרומך. הסעות (ללא תשלום) יצאו מ'בית מנחם' ובית נחום יצחק. תושבי צפת יתכנסו ליד מבצר ה'סרייא' במרכז העיר.
הת' יהונתן (יוני) רובין, שריכז את פעילות חב"ד במשאל הליכוד ובשרשרת היהודית, מסר בשיחה עם COL כי בשל העובדה שרבים מהפעילים המרכזיים בענייני שלימות-הארץ שהו בחודש האחרון ב-770 בניו-יורק, לא הוקם מטה מסודר למפגן ה-100. אך נעשים מאמצים מיוחדים של הרגע האחרון להביא להשתתפותם של אלפי חסידים.
לאחר שזכו המתנחלים להצלחה בגיוס המפגן ההיסטורי הגדול ביותר, עת הצליחו לחבר בשרשרת אנושית את יישובי גוש קטיף עם הבירה, יקיימו (יום ה', 14.10.04) המתנחלים את "מפגן המאה".
תחת הכותרת: "ישראל מתחברת, ישראל לא רוצה להתנתק", יבצעו המתנחלים, בו-זמנית, הפגנות ב-100 ערים ברחבי הארץ. מטרת המפגן היא לשכנע את הציבור להזדהות עם תושבי גוש קטיף נגד יישום תוכנית ההינתקות וקיום משאל עם. ראשי המתנחלים מצפים ל-500 אלף משתתפים.
האירועים יפתחו בשעה 18:30. ההפגנה המרכזית תכלול תהלוכת לפידים שתצא מחמישה יעדים בירושלים לכיוון כיכר פריז - סמוך לביתו של ראש הממשלה. באמצעות מסך ענק שיוצב בכיכר, יעקבו המתנחלים אחר חבריהם המקיימים הפגנות באשדוד, שדרות, בית-שאן, פתח תקוה, נתניה, קריית-שמונה, שלומי וקיבוצו של יהונתן בשיא - ראש מנהלת ההינתקות.
גם המשטרה נערכת להפגנות: כוחות גדולים הוקצו, מבעוד מועד, לשמירת הסדר הציבור. מאות שוטרים ואולי אף יותר יאלצו לגלות נוכחות בשטח, הן כדי לאבטח את המפגינים, והן כדי לחצוץ בין המפגינים לבין ביתו של ראש הממשלה וקיבוצו/ביתו של בשיא.
במהלך השבועיים הקרובים, עד ההצבעה שתובא בכנסת על תוכנית ההינתקות, מתכוונים המתנחלים לנקוט מספר פעולות נוספות: לפנות לממשלה בהמוניהם ולדרוש זכות שימוע לפני הפינוי, כפי שמאפשר החוק; לקיים עלייה של תושבי יישוב שלם לבית ראש הממשלה וקמפיין סביב היישובים המועמדים לפינוי; כ-130 משפחות המתגוררות ביישובי גוש קטיף וביישובי צפון השומרון, מתכוונות לעתור בשבוע הבא לבג"צ בדרישה להורות לממשלה לעצור את הליכי החקיקה של "תוכנית ההינתקות", בטענה של חוסר התחשבות מצד הממשלה לפני ניסוח הצעת החוק.
בגוש קטיף. הפך את הגידולים שלו לשם דבר.
האזינו לו היטב בכתבה המצורפת.
כך ברצינות, קוראים לו יונתן בעסי.
ההקלטות שהושמעו של שרון בהפגנת ה100.
"עם ישראל רוצה להתחבר חזרה"
מאה הפגנות בו זמנית התקיימו במאה ערים מאילת בדרום ועד קריית שמונה בצפון, נגד תכנית העקירה. "בצורה לגיטימית, בצורה חוקית, בשקט, אבל בשקט רועם נוציא מהכוח אל הפועל את הרצון האמיתי שנמצא אצל העם".
ליד מעונו של ראש הממשלה בירושלים הפגינו הערב רבבות אנשים נגד תוכנית "ההתנתקות". עם תחילת העצרת הושמעו דבריו של שרון שנאמרו לפני כ-10 שנים נגד עקירת ישובים. קודם לכן צעדו המפגינים מהכניסה לעיר במפגן לפידים עד לכיכר. המשטרה איבטחה את ההפגנה.
מועצת יש"ע הביעה שביעות רצון ממפגן המחאה שאירגנה. "זוהי הצלחה כבירה. מאה הפגנות שהתקיימו בו זמנית בכל רחבי הארץ בהשתתפות כ-150 אלף אזרחים תחת הכותרת 'ישראל לא רוצה להתנתק' - הוכיחו שעם ישראל רוצה להתחבר חזרה לשורשים ומתנגד לתוכנית ההתנתקות של ראש הממשלה".
רפי סרי, יו"ר מנהלת "ההתחברות" מגוש קטיף אמר עם סיום המפגן בירושלים: "אנחנו חותמים את הערב הזה ומכאן אני אומר לכם שדבר גדול נעשה היום. אנחנו בשבוע האחרון כזרז יצאנו כ'שבוע הכתום'. אם נאמין ביכולת שלנו לשנות - נשנה הרבה הרבה".
סרי מבהיר כי המאבק יימשך "ובמשך כל התקופה הקרובה נהיה עסוקים בלהראות מה מסוגלים לעשות 100 מטות בארץ ובכל יישובי יש"ע בצורה לגיטימית, בצורה חוקית, בשקט אבל בשקט רועם נבוא ונוציא מהכוח אל הפועל את הרצון האמיתי שנמצא אצל העם הזה. נצטרך הרבה הרבה עזרה ולא מספיק לבוא לירושלים ולדפוק כרטיס".
סרי הקריא לסיום מכתב שקיבל מיהונתן פולארד השבוי בארה"ב: "אמנם אני בגלות ויושב מאחורי סורגים. אך אתם, אחי ואחיותיי – אסירים גם כן. כולנו הופקרנו.
כולנו נבגדנו. בדיוק כפי שאני נזרקתי מהשגרירות ואל תוך בור הכלא – אתם פוגשים באותו גורל. אנו חייבים להתאחד כעם ולעשות מה שמוסרי ונכון לעשות. אחדות היא כוח. כאשר כל ישראל מאוחדים – ה' עצמו מנהיג אותנו ומשרה את שכינתו בתוכנו. אין דבר שיש לירא ממנו – מלבד מה'.
לעולם אל תשכחו: במשך 2000 שנות גלות, השתוקקנו לשוב לארצנו. זו היא נחלתנו – מתנה אלוקית מריבונו של עולם. כעת חזרנו. אנחנו לא עוזבים!".
דוברת היישוב שא-נור מרים אדלר אמרה לאלפי המפגינים בירושלים: "המאבק הוא על המשך קיומה של מדינת ישראל, שנוכל לחיות במדינה שלנו כאן ולא כנתינים זרים. יש לנו את הכוח וננצח".
עצרות תמיכה במתיישבים נערכו במקומות נוספים בארץ. המפגינים מחו כנגד תוכנית העקירה והגירוש אותה יוזם ראש הממשלה.
נציגים מילדי גוש קטיף נכחו בכל מוקדי ההפגנות וסיפרו על חבל קטיף. ילדה מעצמונה סיפרה כי ההורים מרגיעים אותה ומסבירים לה שזה הארץ שלנו. "ואם נוותר על המקומות שלנו אז המחבלים יגיעו למקומות אחרים ויפגעו באנשים אחרים".
אביעד ויסולי, יו"ר מטה ארץ ישראל בחיפה, מסר לערוץ 7 כי להפגנה בעיר הגיעו כ-1,000 אנשים. ההפגנה נערכת במרכז היכל הספורט ברוממה. במקום נאמו אל"מ במיל' משה לשם, העומד בראש ארגון "שנית גמלא לא תיפול", הרב יצחק זיני ונציג תושבי גוש קטיף, הרב דוד גבריאלי.
לשם אמר: "נסייע לתושבי גוש קטיף נגד העקירה ואפילו שיהיה משמעו מאסר שלוש שנים".
הפגנות נערכו גם בקריית אתא, בקריית שמואל ובנשר במסגרת הפגנת המאה שאורגנה ע"י מטות ערים.
יצחק קליין ממארגני ההפגנה באילת אומר כי "השבוע ראינו בעיר ילדים הולכים עם חולצות ודגלים כתומים. גם עשרות נהגי מוניות הניפו דגלים כתומים ועל כך תודתנו".
"ההתנתקות היא בריחה והיא תתפוצץ. אנחנו קוראים לעם ישראל לחזור ולא נוותר על אף רגב מאדמתנו", הוסיף קליין.
הערב הפגינו גם מאות אנשים בצומת ירקון. "למען גוש קטיף והשומרון לוותר על אריאל שרון", קראו המפגינים. בראש העין מתקיימת עצרת בהשתתפותם של הרב אלישע וישליצקי, תומר אשאול (חבר מרכז ליכוד), תושב נצרים, מנחם מן ויו"ר חוג הפרופ לחוסן מדיני ד"ר רון בריימן.
בערד נעמדו מאות מפגינים לדקת דומייה לזכרו של השר רחבעם זאבי הי"ד. בעצרת משתתפים נציג מנווה דקלים, סגן ראש העיר ורבנים.
יו"ר מולדת בערד, אליעזר דביר אמר למפגינים: "כולם יודעים שהפלשתינים רואים בהתנתקות ניצחון לטרור, ואף על פי כן ההתנתקות נותנת ערימת חול לציבור לטמון בה את הראש".
ברחובות דיווחו המארגנים כי הרחבה בה נערכה העצרת "התמלאה עד אפס מקום". במקום נאמו גם נציגים מגוש קטיף ואישי ציבור. "המפגן הוא חלק בלתי נפרד מתוכנית לחבר את תושבי רחובות לליבם של גוש קטיף", אמר נציג המפגינים.
במפגן התמיכה המרכזי בירושלים הוצבו עשרות מסכי טלויזיה אשר משדרים בשידור חי את הכינוסים משאר המוקדים בארץ. מול המסכים הוצבו כסאות מסומנים עם שמות חברי הממשלה. השרים הוזמנו להקשיב לקולו של העם.
הפגנת ה –100 חתמה את "השבוע הכתום", שבוע ההזדהות עם גוש קטיף שהתבטא ב"כיסוי" מדינת ישראל בצבע הכתום המזוהה עם גוש קטיף. אלפי דגלוני כתום הוצבו על מכוניות, ובמרפסות התנופפו סרטים כתומים.
לאחר שזכו המתנחלים ומתנגדי תוכנית ההינתקות להצלחה בגיוס המפגן ההיסטורי הגדול ביותר, עת הצליחו לחבר בשרשרת אנושית את יישובי גוש קטיף עם הבירה, ביקשו המתנחלים לקיים (ה', 14.10.04) את "מפגן המאה", ולשוב ולקיים "מפגן כוח" מול ראש הממשלה אריאל שרון.
תחת הכותרת: "ישראל מתחברת, ישראל לא רוצה להתנתק", קיימו המתנחלים ותומכיהם המתנגדים לתוכנית ההינתקות הפגנות, בו-זמנית, ב-100 ערים ברחבי הארץ. מטרת המפגן היא לשכנע את הציבור להזדהות עם תושבי גוש קטיף נגד יישום תוכנית ההינתקות וקיום משאל עם.
אלא שהמתנחלים נחלו הפעם אכזבה: בנקודות המרכזיות בארץ, הגיעו רק אלפים בודדים להפגנות. ראשי המתנחלים ציפו ל-500 אלף משתתפים. לטענתם, בסופו של דבר הגיעו בסך-הכל, ברחבי הארץ, לכל נקודות יחד, כ-100 אלף איש, מה שנחשב להצלחה מוגבלת ביותר. ואולם במשטרה טוענים אחרת. נמסר, כי מספרם של המפגינים קטן בהרבה, שהרי לנקודות המפגן המרכזיות הגיעו אלפים בודדים. במשטרה מעריכים שמספר המפגינים בכל הארץ לא עלה על 15-20 אלף איש.
התארגנות ההפגנות ברחובות החלה כבר סמוך לשעה 16:00. האירועים עצמם נפתחו בשעה 18:30. ההפגנה המרכזית כוללת תהלוכת לפידים מחמישה יעדים בירושלים לכיוון כיכר פריז - סמוך לביתו של ראש הממשלה. באמצעות מסך ענק שיוצב בכיכר, יעקבו המתנחלים אחר חבריהם המקיימים הפגנות באשדוד, שדרות, בית-שאן, פתח תקוה, נתניה, קריית-שמונה, שלומי וקיבוצו של יהונתן בשיא - ראש מנהלת ההינתקות.
גם המשטרה נערכת להפגנות: כוחות גדולים הוקצו, מבעוד מועד, לשמירת הסדר הציבור. מאות שוטרים ואולי אף יותר, נאלצים לגלות נוכחות בשטח, הן כדי לאבטח את המפגינים, והן כדי לחצוץ ביניהם לבין ביתו של ראש הממשלה וקיבוצו/ביתו של בשיא.
במהלך השבועיים הקרובים, עד ההצבעה שתובא בכנסת על תוכנית ההינתקות, מתכוונים המתנגדים לנקוט מספר פעולות נוספות, בהן: לפנות לממשלה בהמוניהם ולדרוש זכות שימוע לפני הפינוי, כפי שמאפשר החוק; לקיים עלייה של תושבי יישוב שלם לבית ראש הממשלה וקמפיין סביב היישובים המועמדים לפינוי; כ-130 משפחות המתגוררות ביישובי גוש קטיף וביישובי צפון השומרון, מתכוונות לעתור בשבוע הבא לבג"צ בדרישה להורות לממשלה לעצור את הליכי החקיקה של "תוכנית ההינתקות", בטענה של חוסר התחשבות מצד הממשלה לפני ניסוח הצעת החוק.
"כבר 30 שנה אני מפגין למען ארץ ישראל. הייתי כאן כשאלוהים הזיז את גולדה, הייתי כאן כשאלוהים הזיז את ברק ואני מקווה שאלוהים יזיז גם את שרון. לארץ ישראל יש כוחות מיוחדים. היא מקיאה מתוכה את כל מה שאינו טוב לה"
מארגני "100 ההפגנות נגד ההתנתקות", ובהם דניאלה וייס, ציפו לכחצי מיליון מפגינים, שישטפו את רחובות ישראל במפגן עוצמה נגד ההתנתקות. בפועל, כפי שמתברר מנתוני המשטרה, הגיעו רק כמה אלפים למוקדי ההפגנות. אחד מהם אמר ל-ynet: "הייתי כאן כשאלוהים הזיז את גולדה, ואני מקווה שאלוהים יזיז גם את שרון"
מפגן כוח? כמה אלפי מפגינים התכנסו אמש (יום ה') בכיכר פריז בירושלים ובמקומות נוספים ברחבי הארץ ל-"100 ההפגנות נגד ההתנתקות". אירועי המחאה נפתחו ב-18:00 ב-100 יישובים ברחבי הארץ, אבל תחזית המתנחלים להביא לרחובות חצי מיליון מפגינים התנפצה.
ראש מועצת יש"ע בנצי ליברמן הביע שביעות רצון רבה ממפגן הימין שנערך ביישובים שונים ברחבי הארץ. לדבריו, "על פי הנתונים שהצטברו אצלנו, מדובר במספר המתקרב לכ-100 אלף איש מפגינים". אולם מנתוני המשטרה עולה כי בהפגנות השתתפו רק כמה אלפים.
ליברמן הסביר מדוע המתנחלים לא הגיעו למספר לו ציפו: "צריך להבין שהרבה יותר קשה לבוא ל-100 הפגנות מאשר להפגנה אחת גדולה. ועדיין בעיני זו הצלחה גדולה".
מפגן הכוח המרכזי היה בכיכר פריז, עשרות מטרים ממעונו של ראש הממשלה בירושלים. העצרת נפתחה באמירת פרקי תהילים ובתפילת ערבית. לאחר מכן התאגדו המפגינים הירושלמים במעגלי ריקודים ופצחו בריקוד בהפנינג המוני.
לכמה שעות נצבעה שכונת רחביה בכתום עז, צבעי הגוש, ובאלפים של חובשי כיפות וכיסויי ראש. באופן שכוון היטב על ידי הנהגת הגוש ועל ידי מארגן ההפגנה, רפי סרי, לא נראתה ההפגנה כפוליטית כל כך אלא בעיקר כהפנינג ימני דתי לאומי ענקי.
מרבית המפגינים, בני נוער וילדים, חילקו סטיקרים עליהם נכתב 'יש בנו אהבה והיא תנצח' ונעו בהתלהבות לצלילי להקות הרוק החסידיות "מערבה מכאן" מגוש קטיף ו"חיות הקודש" שהופיעו מעל במה שהוקמה בכיכר.
מסך וידיאו ענקי שהוקם בפינת הכיכר ששידר במהלך הערב "פריצות" ממוקדי מיפגן שונים שארגנה המועצה ב-99 ישובים נוספים ברחבי הארץ, וכן "קליפים" ובהם תמונות וקולות מישובי הגוש, הוסיף גם הוא לאווירת ההפנינג.
גם הדוברים מעל הבמה לא היו אישי ציבור אלא תושבים שונים מן הגוש ומרחבי הארץ אשר דאגו לדבר בגובה העיניים ולא בסיסמאות פוליטיות שחוקות. אחת הדוברות, תושבת רמת הגולן, אמרה כי גבולות הארץ נקבעים על ידי האנשים המתיישבים בה. "עם שאינו מוכן להגן על ארצו הוא עם עבדים. לזה אני לא מוכנה. אפילו בהמנון שלנו כתוב 'להיות עם חופשי בארצנו' לכל ההיסטוריה של הארץ, בכל מקום בו נטענו עץ, בכל מקום בו נבנו בתים, בכל מקום שנחרשה אדמה – שם עובר הגבול שלנו. נגן על גוש קטיף כפי שאנו מגנים על רמת הגולן" אמרה.
ד"ר משה לפיד, חבר ליכוד ומרצה באוניברסיטת חיפה, אמר כי תוכנית ראש הממשלה עומדת בניגוד מוחלט לעמדה אותה מביעה מפלגתו. "במשך עשרות שנים חינכה תנועת הליכוד, הנאמנה לדרכו של זאב ז'בוטינסקי, כי לעולם אין לסגת משטחי ארץ ישראל. עומדות בפנינו היום שתי דרכים להלחם ברוע הגזירה: האחת משפטית, באמצעות הבג"ץ מפני שהגירוש מנוגד לחוקי מדינת ישראל, וכן מנוגד לעמדה אותה נקטו חברי הליכוד וראש הממשלה נוהג בניגוד לעמדה זו. כמו כן ישנה הדרך הפוליטית באמצעותה ניתן לסכל את התוכנית".
כ-400 מפגינים הגיעו במסגרת "הפגנת ה-100" נגד ההתנתקות לקיבוץ שדה אליהו, קיבוצו של ראש מינהלת ההתנתקות, יונתן בשיא. שארה יובל, שנולדה בקיבוץ, ומתגוררת בנווה דקלים: "כאב לי מאוד שדווקא מישהו משלנו יכול לעשות זאת"
לפני העצרת המרכזית התקיימו תהלוכות לפידים שיצאו מחמישה מוקדים בבירה לכיוון כיכר פריז. בכיכר הוקמה במה וכן מסך וידיאו גדול. באמצעותו צפו במפגינים במקומות אחרים ברחבי הארץ - בשדרות, בבית-שאן, באשדוד, בנתניה, בפתח-תקוה, בקריית-שמונה, בשלומי וכן בקיבוץ שדה אליהו, קיבוצו של יהונתן בשיא - ראש מינהלת ההתנתקות.
כבר בתחילת העצרת בירושלים נעצר פעיל בתנועת חזית יהודית-לאומית, בראשות מרזל, אשר הפיץ כרזות בכניסה לעיר בהן נכתב שיש לצאת למאבק כנגד ראש הממשלה, אריאל שרון. לטענת המשטרה הפעיל נעצר לאחר שחילק חומר הסתה. פעילי התנועה טענו כי החומר שחולק למפגינים לגיטימי וכי "על משטרת ישראל ללמוד פרק בדמוקרטיה ובחופש ביטוי".
צ'יקו בן זמרה מחברון, שפתח את האירוע, אמר: "זהו מסר של אחדות. עם ישראל אומר לא לתוכנית ההתנתקות. אנו לא מאמינים לסקרים ולא מאמינים למתפקדים. עם ישראל לא מוכן להתאבד, לא מוכן להפקיר יהודים, לא מוכן להחריב עשרות בתי כנסת, לא מוכן להרוס בתים ואדמה".
ג'רמי, עולה מדרום אפריקה, המתגורר ברובע היהודי בירושלים, הגיע להפגנה. לדבריו, תוכנית ההתנתקות היא טעות גדולה שעושה ראש הממשלה שרון, "אני נמצא כאן כי אני רוצה להיות עם העם. זו טעות גדולה להוציא אותנו מהגוש, אם נוציא את המתנחלים מגוש קטיף הפלסטינים ייכנסו לכל שטחי הארץ ואז יהיה הרבה יותר גרוע".
אחד המפגינים, גדליה גינסבורג מאלון שבות, אמר ל-ynet: "אלוהים הוא שר ההיסטוריה של עם ישראל והוא מגלגל את המהלכים כפי שצריך. אני איני יכול לשבת בבית ולא לעשות דבר. כבר 30 שנה אני מפגין למען ארץ ישראל. הייתי כאן כשאלוהים הזיז את גולדה, הייתי כאן כשאלוהים הזיז את ברק ואני מקווה שאלוהים יזיז גם את שרון. לארץ ישראל יש כוחות מיוחדים. היא מקיאה מתוכה את כל מה שאינו טוב לה".
הפגנה גדולה, בהשתתפות מאות בני אדם, התקיימה סמוך לקניון ערים בכפר סבא. הנואמים בהפגנה חזרו והדגישו את החשיבות של ההתיישבות בשומרון ובעזה והוסיפו כי ההתנגדות להתנתקות צריכה להיות במסגרת החוק ודרך הפגנות.
בין הנואמים היתה ראש מועצת קדומים, דניאלה וייס, שאמרה כי "חצי מיליון יהודים יצאו היום לרחובות כדי לבטא את המסירות שלהם לפיתוח ההתיישבות".
בין המפגינים היה גם משה עדן-נשיקה. עדן אומר כי הוא גר בהתנחלות ששמה כפר סבא והמטרה של ההפגנה היא למנוע את ההתנתקות של צפון השומרון מכפר סבא. לדבריו, התוכנית של שרון נוגדת את התוכנית של הקדוש ברוך הוא ולכן היא לא תיצלח וגם שרון לא יצליח לבצע את ההתנתקות, "כולם צריכים לדאוג שהתוכנית לא תגרום קרע בעם".
בפתח תקווה הפגינו כ-1,500 וברעננה וצומת סגולה הפגינו כמה מאות נוספים.
ברחבת המתנ"ס בקריית גת נאספו, על-פי הערכת המשטרה, בין 250-300 איש להפגנת ההזדהות נגד תוכנית ההתנתקות. מפקד תחנת המשטרה בקריית גת, רב פקד רובי גלבוע, ציין כי המשתתפים הודיעו שיגיעו לפחות אלף איש. בפועל הגיעו הרבה פחות. עוד ציינו במשטרה כי רוב הנוכחים הם תלמידות אולפנה ותלמידי ישיבות שהגיעו מדרום הר חברון ומגוש קטיף.
עוד כמה מאות פעילי ימין הגיעו לאשקלון, לאשדוד, לשדרות, קריית מלאכי, ולגן יבנה. בצפון הפגינו מאות בצומת גולני. מהמשטרה נמסר שרק קומץ מפגינים הגיעו לעפולה, למגדל העמק ולבית שאן.
בשדה אליהו התכנסו כ-350 מפגינים בצומת הכניסה לקיבוץ. עשרות אנשים שביקשו להגיע לעצרת עוכבו בצומת הכניסה לקיבוץ בטענה שבמקום נתגלה חפץ חשוד. משתתפי העצרת אמרו בתגובה: "המשטרה עושה לנו את זה תמיד. הם לא רוצים שיבואו לפה הרבה אנשים כדי שלא יחשבו שהמחאה שלנו כל כך גדולה".
במקביל להפגנת ה-100 התקיימה עצרת של כמה עשרות חברי "האומץ לסרב". המפגינים נשאו שלטים בהם כתוב "יזכור עם ישראל את בניו אשר מתו בהגנה על ההתנחלויות" וגם הם נשאו לפידים.
שרון מצידו שב והבהיר כי בכוונתו ליישם את התוכנית, וכי הוא מתנגד נחרצות לנושא משאל העם בנושא.
בתוך כך, עלו היום התבטאויות מנהיגי הציונות הדתית מדרגה , כאשר הרב אברהם שפירא, הרב הראשי לשעבר, הצטרף לקריאת הרבנים הקוראים לסרב לפקודה לעקירת יישובים.
אכזבה למתנחלים: למרות ההבטחה למאות אלפי משתתפים, ל"הפגנת ה-100" של מתנגדי ההתנתקות הגיעו רק כמה אלפי בני אדם. כמעט שלושה חודשים אחרי מפגן "השרשרת האנושית" המוצלח, נראה שהמומנטום של המתנחלים נחלש.
הערב ב-19:30 החלו בו-זמנית הפגנות נגד ההתנתקות ב-100 צמתים בכל רחבי הארץ - מאילת בדרום ועד קרית-שמונה בצפון. המארגנים ציפו למאות אלפי משתתפים, אולם המספרים מצביעים על כישלון: רק כמה אלפים הגיעו להפגין נגד התוכנית. סמוך לשעה 22:00 הסתיימו ההפגנות ברחבי הארץ בשירת התקווה, והמתנחלים הביעו סיפוק ממספר המפגינים, שעמד לדבריהם על כ-150 אלף איש.
בתל-אביב ציפו המארגנים לאלפי מפגינים, אולם בפועל הגיעו רק כמה מאות. כך גם בפתח תקווה. בנתניה וברעננה הפגינו כ-500 בני אדם, ואכזבו את המארגנים שציפו לאלפים רבים. גם לבאר שבע הגיעו רק כ-1,000. למרות שברמת גן השתתפו רק כ-500 איש בהפגנות, ממועצת יש"ע נמסר מספר גבוה פי עשרה.
גם להפגנה המרכזית בכיכר פריז בירושלים, מול ביתו של ראש הממשלה, ציפו המארגנים ללפחות 20 אלף איש. בפועל הגיעו רק כמה אלפים. למרות מספר המשתתפים הנמוך, הארגון היה מרשים: ההפגנה נפתחה בדקת דומיה לזכר הרוגי האינתיפאדה. בכיכר הוצב מסך ענק בו הוקרנו צילומי וידאו מכל ההפגנות האחרות והוצבו 120 כיסאות שבה מוזמנים כל חברי הכנסת לשבת ולצפות בהפגנות.
המפגינים בכיכר נשמעו משוכנעים: "באנו לכיכר בפעם האחרונה לתקופה הקרובה", אמר אבי הר אבן בן 17, "אחרי המפגן כוח שיהיה היום אריק שרון יבין סוף סוף שאין לו רוב לתוכנית הגירוש ויחזור בו". גם אלי מלכה, תלמיד ישיבה מירושלים, בטוח בהצלחה: "אריק שרון שמתנהג כמו דיקטטור במשטרים אפלים שיראה את זה יבין סוף סוף שמדובר בטעות היסטורית ואל לו לבצע אותה. עדיף לו לחזור בו לפני שיהיה מאוחר".
להפגנה בכיכר מוזיאון תל-אביב הגיעו רק כמה מאות. הנואם המרכזי היה ח"כ צבי הנדל: "מנהיג שמרגיש חלש צריך לחזור אל העם ולקבל את החיזוק של העם, אם אריאל שרון מרגיש חלש שיחזור לעם''. במרכז "התוכנית האמנותית" בתל-אביב עמד מספר הסיפורים דודו אלהרר.
העצרת המרכזית באזור הצפון נערכה מול היכל הספורט בשכונת רוממה בחיפה. לפני העצרת השתתפו מאות מפגינים בתהלוכת לפידים. אולם במשטרת חיפה מעריכים כי בעצרת השתתפו רק כ-500 איש, הרבה פחות מהמצופה. "הם מפחדים", קרא הנואם המרכזי בחיפה, ח"כ משה כחלון. "אנו עומדים בפני הכרעה היסטורית שיש להעביר אותה לעם , אבל הם לא יתנו לעשות משאל כי העם לא טיפש, הוא נבון ויודע מה טוב בשבילו והם מפחדים להפסיד במשאל".
במקביל, גם בקריות נערכו הפגנות. העצרת המרכזית נערכה בבית הכנסת המרכזי בקרית שמואל, וכמה מאות תומכים הגיעו למקום.
בקנין ערים בכפר סבא, בו הפגינו כ-500 איש, המבקרים לא כל כך שמחו מהמחאה. "חבל שהם בוחרים להטריד אותנו ולהפריע את מנוחתנו", אמרה רונית תושבת העיר, "עדיף היה אילו היו מוצאים מקום שונה". גם אורי, שהגיע לקניון מהרצליה, לא בדיוק הבין מה רוצים ממנו. "כואבת לי האוזן מהם, הם הרסו לי את הביקור בקניון, מאבק מטופש עם אנשים שמאמינים בדרך מטופשת".
בתוך כך, למרות המחאה הנמשכת מתברר כי כבר בימים הקרובים ייפגשו ראשי מועצת יש"ע עם ראש הממשלה שרון. זאת, לאחר כמעט שנה שלא נפגשו. את הפגישה יזם ראש הממשלה ובמועצת יש"ע מסבירים כי "למרות ששרון מגרש יהודים, לבקשה של ראש ממשלה לא מסרבים". ראשי מועצת יש"ע אמרו ל-NRG מעריב כי בפגישה הם ינסו להסביר לשרון עד כמה הוא קורע את העם, ועד כמה דרוש משאל עם.
"קרנבל מחאה ראוותני"
מי שדווקא מרוצים מכישלון מחאת הימין נגד ההתנתקות, הם כמובן התומכים בתוכנית. ''הערב שוב הוכח שהרוב רוצה בביצוע תוכנית ההתנתקות'', אומרים ב''מטה הרוב''. במטה קוראים לחברי הכנסת מש''ס, יהדות התורה ומורדי הליכוד ללכת על-פי רצון הרוב ולתמוך בתוכנית בכנסת.
עופר קונפלד מהנהגת תנועת שובי, התומכת בהקדמת תוכנית ההתנתקות, אמר בתגובה למיעוט המפגינים: "הכישלון החרוץ של קרנבל המחאה הראוותני של מתנגדי ההתנתקות מוכיח כי רוב גדול מאי פעם של הציבור הישראלי מצביע ברגליים, ובעד ההתנתקות מרצועת המוות ועכשיו ומייד".
להיות המרכזית מבין 100 מוקדי הפגנות. רק במוקדים אחדים היו יותר מ-300 מפגינים. לפי נתונים משטרתיים, הגיעו להפגנות רק אלפים בודדים, ואף לגרסתה של מועצת יש"ע השתתפו בהן 150 אלף בני אדם, לעומת ציפיות מוקדמות של ראשי המתנחלים לחצי מיליון מפגינים.
פיצול הכוח לעשרות מוקדים היה הגורם העיקרי, אך לא היחיד לכשלון. הקשיים הטכניים והלוגיסטיים הכרוכים בהפקה ובשידור מעשרות מוקדים בו-זמנית היו למעלה מכוחם של המארגנים. בתגובה להפגנות הימין יתלה היום "מטה הרוב" ברחבי הארץ מאות שלטי חוצות בסיסמא "הרוב קובע - יוצאים מעזה".
בהפגנה בכיכר פאריס הושמע נאומו של ראש הממשלה, אריאל שרון, מלפני 10 שנים, שבו אמר בין היתר, כי אין להחזיר התנחלויות. אחד הפעילים בירושלים עוכב לחקירה, כי נשא עליו סטיקרים עם משפטים החשודים כהסתה. המשטרה פיזרה בכניסה לעיר פעילי ימין, שנופפו בדגלי כך.
שרון ושטייניץ בוועדת חוץ וביטחון, אתמול. הגדיר את התבוסה בכנסת "עניין שולי"
בבאר שבע התאספו רק כמה מאות מפגינים, רובם תושבי ההתנחלויות בדרום הר חברון. בקרית מלאכי התאספו 50 מפגינים, ובהתנחלויות גוש עציון עשרות בודדות. ברחובות משתתפים 350 מפגינים ובאשדוד 250. גם בקרית שמונה התאספו מפגינים מועטים, ובתל אביב הפגינו רק 500 איש. הפגנות גדולות יחסית, של כמה מאות, התקיימו בפתח תקוה ורמת גן.
שרון אמר אתמול בוועדת החוץ והביטחון של הכנסת, כי "הנסיגה מעזה תבוצע, ואני מקווה שתביא לכך שנהיה פחות בבתי הקברות". שרון הדגיש, כי הוא נחוש לבצע את ההתנתקות תוך 12 שבועות ממועד תחילתה, במאי או ביוני 2005. שרון שב והביע את התנגדותו לקיום משאל עם, שלדעתו, רק תגרום להגברת המחלוקת. "היא תימשך כשנה ולא תמתן את הימין הקיצוני", אמר. הוא הוסיף שאינו חושש מבחירות מוקדמות, אך סבור שאין בהן טעם, שכן הם לא ישנו את חלוקת המנדטים. שרון התייחס בביטול לתבוסה שספג השבוע בהצבעה בכנסת והגדירה כ"עניין שולי ולא חשוב".
ח"כ יוסי שריד (יחד) שאל את שרון אם הוא מתכוון לוותר על שירותיו של יועצו, עו"ד דב וייסגלס, בעקבות דבריו ל"הארץ", שמטרת ההתנתקות היא להקפיא את התהליך המדיני. שרון השיב, כי "מפת הדרכים היא התוכנית היחידה הקיימת. מה שנאמר על ידי ויסלגס איננו עמדתי ולא עמדת הממשלה. בכל מקרה, אין לי כוונה לפטרו".
מקורות מדיניים מסרו, כי שרון מתכוון להטיל על השר מאיר שטרית לרכז את קידום חקיקת ההתנתקות בכנסת. לדבריהם, שטרית יטפל בחוק ליישום תוכנית ההתנתקות ("חוק פינוי-פיצוי") כדגש עיקרי בפעילותו כשר המקשר בין הממשלה לכנסת.
שר המשפטים, יוסף לפיד, ביקש משרון לשחרר את משרדו מהאחריות לקידום החקיקה, לאחר שהושלם ניסוח הצעת החוק. את ההצעה גיבשה ועדה בראשות מנכ"ל משרד המשפטים, אהרן אברמוביץ'. לפיד הסביר כי מרגע שהצעת החוק עברה לשדה הפוליטי, לא ראוי שמשרד מקצועי יטפל בקידומה.
לפי תוכנית שרון, הצעת החוק תובא לאישור הממשלה ב-24 באוקטובר, ותעלה לקריאה ראשונה בכנסת ב-1 בנובמבר. בין שני המועדים - ב-25 באוקטובר - תובא לכנסת הודעת הממשלה על תוכנית ההתנתקות, בהתאם להחלטת הממשלה מ-6 ביוני על היערכות לפינוי ההתנחלויות ברצועת עזה וצפון השומרון.
בהכנת הידיעה השתתפו גדעון אלון, אלוף בן ומזל מועלם ושירות "הארץ"
שלושים אף איש מילאו הערב את אגם קטיף בהפגנת הרבבות - תמונות מההפגנה.
החל מהשעה 17:00 נראתה תנועה ערה של רכבים פרטיים ואוטובוסים שנהרו לעבר אגם קטיף למקום ההפגנה. מכל רחבי הארץ הגיעו, צעירים ומבוגרים ילדים והוריהם, תלמידי ישיבה וחקלאים .
המארגנים הודיעו כי מספר המשתתפים הגיע ל - 30,000 והם מרוצים מהכמות של המםגינים והתמוכים שהגיעו להפגנת הרבבות ללא פרסום מיוחד.